Se episode 2 av Tores spikkeskole

En ny episode av Tores Spikkeskole er nå ute!

Men, denne gangen uten Tore Sagen. Hvorfor, spør du?

Kan det være at han har spikket seg i så dypt i fingeren at han ligger på sykehus? Er han løsemiddelskadet som følge av overdreven trelakkering?

Det er uansett Tores bror, Steinar Sagen som er programleder for denne episoden. Ukas gjest er Bjarte Tjøstheim, som blir intervjuet om sitt forhold til spikking, med spesiell vekt på metodikk og historikk.

By og bygd

Et av spørsmålene som dukker opp i ukas episode er verdt å merke seg. Spørsmålet er som følger: Er spikking forbeholdt de som har vokst opp på bygda? Spikkes det noe særlig i byene i det hele tatt?

Dette vil vi ha svar på. Så hva tror du? Spikkes det mer på bygdene enn i byene? Vennligst legg igjen ditt svar i pollen under.



Spikkes det mest i by eller bygd?